OpenLLM-France/wikimedia huggingface dataset:
# Maldonado

Maldonado Uruguaiko hiri bat da, Maldonado departamenduko hiriburua eta izen bereko udalerriaren egoitza. Izen ofiziala, bere sorreratik, San Fernando de Maldonado da, eta bertako biztanleei fernandinos izena ematen die. Gaur egun Punta del Este hiriarekin konurbatuta dago eta partzialki San Carlos hiriarekin lotuta dago. Hiru hiri horien eta La Capuera eta Buenos Aires bainuetxea bezalako urbanizazio berrien artean, 135.399 biztanleko eremua osatzen dute, Maldonado-Punta del Este konurbazioa izenez ezagutzen dena.

## Kokapena

Maldonado hiria izen bereko departamenduaren hegoaldean dago, Maldonado errekaren ertzean, Ozeano Atlantikoko erreka honen bokaletik hurbil.

## Biztanleria

2011ko erroldaren arabera, aldirietako udalerriak barne, hiriak 86.782 biztanleko biztanleria iraunkorra du.
Biztanleriaren bilakaera :
| 1908 | 1963 | 1975 | 1985 | 1996 | 2004 | 2011 |
| 4421 | 14744 | 23409 | 38184 | 59570 | 71736 | 86782 |

## Klima

Maldonado hiriak, Atlantikoko kostalde osoa bezala, Klima Ozeanikoa (Cfb) du Köppen Klima Sailkapenean, uda apur bat epel eta negu freskoekin. Prezipitazioak urtean zehar uniformeki banatzen dira, beraz, ezin da urtaro lehor batez hitz egin.
Datu klimatikoak (Maldonado(Uruguay)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 25.8 | 25.6 | 24.2 | 21.3 | 18.5 | 15.3 | 14.8 | 15.3 | 16.3 | 18.6 | 21.4 | 24.4 | 20.1 |
| Batez besteko tenperatura (ºC) | 21.6 | 21.6 | 20.5 | 17.8 | 15.1 | 12.3 | 11.6 | 11.8 | 12.9 | 15.1 | 17.5 | 20.0 | 16.5 |
| Batez besteko tenperatura minimoa (°C) | 17.5 | 17.7 | 16.9 | 14.3 | 11.7 | 9.4 | 8.4 | 8.3 | 9.6 | 11.6 | 13.6 | 15.7 | 12.9 |
| Pilatutako prezipitazioa (mm) | 122 | 116 | 106 | 99 | 80 | 75 | 89 | 86 | 90 | 100 | 110 | 112 | 1185 |
| Euri egunak (≥ 0.1 mm) | 16 | 13 | 15 | 14 | 12 | 10 | 11 | 10 | 13 | 13 | 16 | 16 | 159 |
| Eguzki orduak | 316 | 288 | 290 | 255 | 227 | 175 | 190 | 200 | 230 | 244 | 275 | 318 | 3008 |

## Erreferentziak

* ↑ https://web.archive.org/web/20110518132350/http://www.municipiomaldonado.gub.uy/
* ↑ Población de Maldonado INE. Consultado el 25 de agosto de 2012.

## Kanpo estekak

* Instituto Nacional de Estadística: Plano de Maldonado y localidades adyacentes
* Capurro, F. (1947). San Fernando de Maldonado. Montevideoː A. Monteverde.
* Datuak: Q16258
* Multimedia: Ciudad de Maldonado / Q16258
# Malden (New York)

Malden Ameriketako Estatu Batuetako erroldak esleitutako leku bat da. Ulster konderrian dago, New York estatuan. 365 biztanle ditu, 0,5 kilometro koadroko azaleran banatuta.

## Ikus, gainera

* Ulster konderria

## Kanpo estekak

* Datuak: Q3461636
# Malden (Washington)

Malden Ameriketako Estatu Batuetako inkorporatutako herri bat da. Whitman konderrian dago, Washington estatuan. 216 biztanle ditu, 1,702295 kilometro koadroko azaleran banatuta.

## Ikus, gainera

* Whitman konderrian

## Kanpo estekak

* Datuak: Q1507482
* Multimedia: Malden, Washington / Q1507482
# Maldita Vecindad y los Hijos del Quinto Patio

Maldita Vecindad y los Hijos del Quinto Patio Mexikoko musika talde bat da, Mexiko Hirian 1985ean sortua, eta rock, ska, reggae, punk eta mexikoko musika tradizionalaren eraginak bezalako erritmoak, hala nola danzón eta boleroa, fusionatzen ditu.
Hispanoamerikan aitzindariak dira, Mano Negra eta Los Fabulosos Cadillacs-ekin batera, alterlatino edo rock mestizo gisa bataiatutako generoa jendetara ekartzen. 1985ean sortua, "La maldita" Mexikoko rockaren eragin handieneko talde eta aitzindarietako bat da.
"Pachuco", "Don Palabras" eta "Kumbala" bezalako abestiekin ezagun egin ziren, batzuk aipatzearren. Beren musikan jantziak eta 1950eko hamarkadako kultura txikanoa deritzonaren eraginak sartu zituzten, hala nola, zoot suit-a eta pachucoaren figuraren beste elementu batzuk.

## Kanpo estekak

* (Gaztelaniaz) La historia
* Datuak: Q1478617
* Multimedia: Maldita Vecindad y los Hijos del Quinto Patio / Q1478617
# Maldivera

Maldivera edo dhivehia indoariar familiako hizkuntzetako bat da, Maldivetan ofiziala. 300.000 hiztun inguru ditu, gehienak Maldivetan, eta soilik 10.000 Minicoyen (Indiaren administraziopeko uharte bat). Jatorria Indiatik iritsitako hizkuntza prakrito batean du, K. a. 500ean galdua, eta sinhalaren antzekoa da. Denboraren joanean, zenbait hizkuntzaren eragina jaso du: arabierarena —mailegu asko hartu dizkio—, baita, neurri txikiagoan, portugesarena, tamilerarena, hindiarena eta persierarena ere.
Uharteen arteko distantzia handien ondorioz, ahoskatze eta hiztegiko ezberdintasunak nabarmenak dira, bereziki, iparraldeko eta hegoaldeko atoloien artean. Esate baterako, maletar batek ez luke ongi ulertuko Seenu edo Adduko dialektoa.
Taana deritzon idazkera darabil, eskuinetik ezkerrera doana, baina lehen, dives akurun izenekoaz idazten zen, ezkerretik eskuinera: hori Islama uharteetara iritsi zenetik XVIII. mendera arte erabili zen, baina, modu ofizialean erabiltzen segitu zen Addun, XX. mendearen hasiera arte.
Hiru mailako klase ezberdintasun bat du: lehena, enme maa goiy, klase altu eta erregetzako jendeari buruz edo handikiekin hitz egiteko erabiltzen da, baita herrialdeko telebista eta irratian ere; agure, ofizial eta ezezagunekin, bigarren maila erabiltzen da, maa goiy; azkenik, jende gehienak eguneroko bizitzan hirugarren maila darabil, aadaige goiy.
Ez dago Kaixo! edo Agur! esateko zuzeneko itzulpenik: ohiko agurra Nora zoaz? (Kontaaka) galdetzea da.
Euskarak atoloi hitza (koral uharte edo arrezifezko eraztuna) atholhu hitzetik hartu dio.

## Kanpo estekak

* Datuak: Q32656
* Multimedia: Divehi language / Q32656
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).
* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
# Lututów udalerria

Lututów Poloniako Lodzeko voivoderriko landa-udalerri bat da, Wieruszów barrutian kokatuta. 76,12 km²ko azalera du eta 2017ko datuen arabera 4606 biztanle zituen.

## Kanpo estekak

* Datuak: Q2422711
* Multimedia: Gmina Lututów / Q2422711
ieaLodzeko voivoderriko udalerriak :
# Lutxana-Burtzeña

    Artikulu hau Barakaldoko barrutiari buruzkoa da; beste esanahietarako, ikus «Lutxana (argipena)».
Lutxana-Burtzeña (8) :
| Barakaldo ||
| Sefanitro lantegia ||
| Herrialdea | Euskal Herria |
| Probintzia | Bizkaia |
| Udalerria | Barakaldo |
| Auzoak | Burtzeña, Llano eta Lutxana |
| Azalera | 3,961 km² |
| Biztanleria | 9.399 (2013) |
Lutxana-Burtzeña Barakaldoko (Bizkaia) 8. barrutia da. Eustatek emandako datuen arabera barrutiak 9.399 biztanle zituen 2013. urtean, eta 3,961 kilometro koadroko azalera dauka. Barakaldoko hego ekialdean kokaturik dago, eta Gurutzetako barrutiarekin egiten du muga mendebaldean, Arrontegikoarekin iparraldean eta Bilboko itsasadarrarekin ekialdean. Burtzeña, Llano eta Lutxana auzoek osatzen dute.

## Ezaugarriak

Barakaldoko antzinako ezaugarri industrialak nabarmenen mantentzen dituen gunea da. Bertan daude Oxinorte, Sefanitro eta Rontealde bezalako enpresa historikoak. Iharduera industrialak garrantzia handia izatearekin batera, biztanleria nahiko baxua izan da historikoki, barrutiaren zoru gehienek erabilpen industriala daukate.
Barakaldok bizi duen eraberritze prozesuarekin batera, industria tradizional hauetako asko desagertu egingo dira eta euren tokia etxebizitza eta parke berriek hartuko dituzte. Barakaldoko udalak 2006. urteko irailean aurkezturiko proiektuaren arabera, 2.300 etxebizitza berri eraikiko dira, auzoaren gaur egungo biztanleria laukoituz. Proiektu horren ikurra Sefanitro Dorreak izango dira 120 eta 150 metroko altuera izango dutenak.

## Erreferentziak

* ↑ Eustat. «Bizkaiko biztanleria barruti eta zentsu-sekzioen arabera, sexuaren, adin-taldeen eta naziotasunaren arabera. 2013» (Noiz kontsultatua: 2014-10-27).
* ↑ Barakaldoko Udala. «Datu Orokorrak» (Noiz kontsultatua: 2014-10-27).

## Ikus, gainera

* Burtzeña
* Llano
* Lutxana (auzoa)
* Barakaldoren berritzea
* Barakaldo

## Kanpo estekak

* Datuak: Q12262737
# Lutxana-Enekuri

    Artikulu hau Erandioko auzoari buruzkoa da; beste esanahietarako, ikus «Lutxana (argipena)».
Lutxana-Enekuri Erandioko auzoa da. Erandio udalerrian kokatua, Enekuri eta Lutxana auzo txikiagoek osatua. Bertan, Lehen Karlistaldiko gudu inportanteetako bat izan zen.
Lutxana Arraun Elkartea da auzo honetako kirol elkarte inportanteena; eta talde hau da urtero Erandioko Ikurrina antolatzen duena.

## Garraiobide eta azpiegiturak

* Lutxanako geltokia Bilboko metroaren 1. lineari eta Euskotrenen Lutxana-Sondika anezka lineari dagokie.

## Erreferentziak

* ↑ Erandioko leku-izenak. Erandioko Udala (Noiz kontsultatua: 2010-11-4).

## Ikus, gainera

* Lutxanako gudua

## Kanpo estekak

* Datuak: Q12262734
* Multimedia: Lutxana-Enekuri / Q12262734
# Lutxana-Irauregi burdinbidea

Cadaguako trenbidea Zorrotza eta Balmaseda artean (trenbideari izena eman zion Cadagua ibaiaren arroan) 1888tik 1893raino izandako trenbide estuko burdinbidea izan zen, gero Santander-Bilbo trenbidearen zati bat bilakatuko zena.

## Historia

Cadagua ibaiaren arroan trenbidea eraikitzeko proiektua Victor Txabarri, Manuel Allendesalazar, Enrique Aresti eta Ramon Bergék 1888ko maiatzean Espainiako Kongresuan aurkeztu zuten. Urte bereko uztailean onartu zuten. 99 urterako herri-onura izendaturiko trenbidea ustiatzeko Compañía del Ferrocarril del Cadagua izeneko konpainia 1888ko uztailaren 2an eratu zuten. Bidearen jatorria egun Bilboko Renfe Aldirietako C-1 trenbidea den eta orduan Bilbo-Portugalete trenbidea zenaren Zorrotzako geltokian kokatu zuten.
Trenbidea 1890eko abenduaren 5ean ireki eta urtero 96.000 bidaiari aurrekusten bazituzten ere, lau urte geroago 219.504 bidaiarik erabiltzen zuten.
1893ko uztailaren 28an, Victor Txabarrik Zalla eta Solares arteko trenbidearen emakida lortu eta Orejo-Aranguren lotura egin ondoren, Santander-Solares trenbidearekin batu zuen trenbidea. Horretarako Compañía del Ferrocarril de Santander a Bilbao izeneko konpainia sortu zuen.
Gaur egun Renfe Fevek ustiatzen du ibilbidea.

## Erreferentziak

* ↑ Novo López, Pedro A.. (2004). El Ferrocarril de Bilbao a Santander. in: Historia de los Ferrocarriles de Vía Estrecha en España. Madril: Fundación de los Ferrocarriles Españoles ISBN 84-88675-98-4..
* ↑ Ferropedia. Compañía del Ferrocarril del Cadagua. .

## Kanpo estekak

* Datuak: Q5815961
# Lutxana (auzoa)

    Artikulu hau Barakaldoko auzoari buruzkoa da; beste esanahietarako, ikus «Lutxana (argipena)».
Lutxana Barakaldoko auzoa da, izen bereko barrutia (8.a) osatzen duena Burtzeña eta Llanorekin batera. Bilboko itsasadarraren bestaldean Erandioko Lutxana auzoa dago.

## Ekonomia

Lutxanako auzoan La Unión Alavesa autobus konpainiaren egoitza nagusia dago.
* Motocicletas Luberen omenezko oroigarria Lutxanan
* Orconera konpainiaren eraikinetako bat Lutxanan. Gaur egun Euskadiko Industria Ondare Higigarriaren zentroa bertan dago.

## Ikus, gainera

* Lutxana Sporting Kluba

## Kanpo estekak

* Datuak: Q12262736
# Lutxana (argipena)

Lutxana izen bereko zenbait toki izan daiteke:
* Lutxana: Barakaldoko barrutia.
* Lutxana: Barakaldoko auzoa.
* Lutxana-Enekuri: Erandioko auzoa.
* Lutxana Sporting Kluba: Barakaldoko futbol taldea
* Lutxana Arraun Elkartea: Erandioko arraun taldea.
* Lutxanako gudua, Lehen Karlistaldian.
* Luchana Benito Pérez Galdósen eleberri historikoa.
# Lutxana Sporting Kluba

Lutxana Sporting Kluba Barakaldoko Lutxana auzoko futbol taldea da. 1919an sortua, egun Bizkaiko Ohorezko Erregional Mailan dabil.

## Historia

1919an Lutxanan Giralda futbol taldea sortu zuten, 1923an Sporting Club de Luchana izango zena. Sporting izena ziur asko orduan auzoko Orconera Iron Ore enpresako ingelesek bultzatu zuten.
Gerra Zibilaren ondoren Club Luchana izena hartu zuen Sporting hitza "atzerritarra" zenez debekatuta zegoelako. Hala ere, zalleen artean izena mantendu eta 1970eko hamarkadan berreskuratu zuten.
1969an Hirugarren Mailara igo zuen urte batez non Racing de Santander edo Deportivo Alavesen aurka jokatu zuen.

## Uniformea

* Lehenengoa: Zamarra txuri-gorria eta praka beltzak.

## Ereserkia

* Lutxana Sporting Klubeko ereserkia

## Futbol Zelaia

Sportingek Serralta Futbol Zelaian jokatzen du, 1984an izen bereko kalean irekia. 90x54 metro eta 2.000 ikusleentzako tokia du.
1950eko hamarkadan Landabekon jokatu zuen eta 1966 eta 1974 artean Sefanitro Futbol Zelaian, biak desagertuak.

## Datuak

2020-21 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 1
* Emaitzarik onena: 20. (Hirugarren Maila, 69-70 denboraldia)

## Kanpo estekak

* Datuak: Q9079450
# Luccako Errepublika

Luccako Errepublika (Serenissima Repubblica di Lucca italieraz, Respublica Lucensis latinez) XII. mendeko hasieran Italiako erdialdean eratu zen estatua izan zen. Errepublikak burujabe izaten iraun zuen XX. mende hasiera arte. Hala ere, XIV. mendean zehar florentziar eta pisatar okupazioak jasan behar izan zituen. Geroago Estatu legez eraiki zen berriro baina de facto potentzia handien menpean egon zen, hasieran Frantzia napoleonikoaren menpe eta ostean Habsburgoko Austriaren gidaritzapean Errepublika Dukatua bihurtuz.

## Kanpo estekak

* Datuak: Q1235720
* Multimedia: Republic of Lucca / Q1235720
# Luccako probintzia

Lucca Italiako erdialdean eta mendebaldeko kostaldean dagoen probintzia da, Toskanako eskualdean kokatuta dagoena.

## Herriak

Altopascio Bagni di Lucca Barga Borgo a Mozzano Camaiore Camporgiano Capannori Careggine Castelnuovo di Garfagnana Castiglione di Garfagnana Coreglia Antelminelli Fabbriche di Vergemoli $^{(en)}$ Forte dei Marmi Fosciandora Gallicano Lucca Massarosa Minucciano Molazzana Montecarlo Pescaglia Piazza al Serchio Pietrasanta Pieve Fosciana Porcari San Romano in Garfagnana Seravezza Sillano Giuncugnano $^{(en)}$ Stazzema Vagli Sotto Viareggio Villa Basilica Villa Collemandina
Probintziako herririk jendetsuenak honakoak dira:
| Postua | Herria | Biztanleria |
| 1 | Lucca | 84.598 |
| 2 | Viareggio | 64.229 |
| 3 | Capannori | 45.789 |
| 4 | Camaiore | 32.296 |
| 5 | Pietrasanta | 24.815 |
| 6 | Massarosa | 22.910 |
| 7 | Seravezza | 13.460 |
| 8 | Barga | 10.186 |

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16202
* Multimedia: Province of Lucca / Q16202
# Luce konderria (Michigan)

Luce konderria (ingelesez: Luce County) Michiganko konderri bat da, Ameriketako Estatu Batuetan. Hiriburua Newberry da. 2010eko zentsuaren arabera 6.631 biztanle zituen, Luce kilometro koadroko azaleran.

## Geografia

Luce konderriak 4.953,32 kilometro koadro ditu. Horietatik 2.624,72 ura dira. Beste 2.328,6 lurra dira. Biztanleria dentsitatea 1,34 da.

## Demografia

2010eko zentsoan bizi ziren 6.631 pertsonetatik 5.357 txuriak edo hispanoak dira. Horietatik hispano edo latino kategorian 82 dira. 735 beltzak edo afroamerikarrak. 325 amerikar natiboak ziren eta 1 Hawaii edo Pazifikoko irletako natiboak. 17 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 196 pertsonek kokatzen zuten.

### Biztanleria piramidea
## Kanpo estekak

* Datuak: Q490649
* Multimedia: Luce County, Michigan / Q490649
# Luce udalerria, Spencer konderria (Indiana)

Luce udalerria Ameriketako Estatu Batuetako Indiana estatuko udalerri bat da, Spencer konderrian. Azken zentsuaren arabera 2.389 biztanle zituen, 53.32 milia karratu (138.1 km$^2$) eremuan.

## Ekonomia

2020ko zentsuaren arabera, Luce udalerriak 1144 etxebizitza zeuden. Per capita diru-sarrerak 24.668 estatubatuar dolar ziren.

## Kanpo estekak

* Datuak: Q6696435
# Luccako Dukerria

Luccako Dukerria (Ducato di Lucca, italieraz) 1815 eta 1847 tartean, Italiako batasunaren aurretik, Italiako erdialdean existitu zen estatua izan zen gaur egungo Toskanan. 1815ean sortu zen Vienako Kongresuan eta Karlos Luis borboikoari egokitu zitzaion lurraldea baina Maria Luisa borboikoa kudeatu zuen erregeordetza.

## Kanpo estekak

* Datuak: Q158290
* Multimedia: Duchy of Lucca / Q158290
# Lucchesiita

Lucchesiita mineral bat da eta tourmalina taldearen kidea da.

## Ezaugarriak

Lucchesiita elementu kimiko mineralaren formula kimikoa hau da: ${\ce {CaFe^{2+}3 Al6(Si6O18)(BO3)3(OH)3O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Lucchesiite: Mineral information, data and localities.» www.mindat.org (Noiz kontsultatua: 12-05-2019).
# Luccako Probintziako Giroa

Luccako Probintziako Giroa :
| Orokortasunak ||
| Kirola | Errepideko txirrindularitza |
| Sorrera | 1999 |
| Aldizkotasuna | urterokoa (Urr) |
| Mota | Gertaera errepikakor |
| translation for raceinfobox_translate index 33 not found | Italia |
| Antolatzailea | RCS MediaGroup |
| Dokumentazioa ||
Luccako Probintziako Giroa (italieraz: Giro della Provincia di Lucca) Italiako Toskana eskualdeko Luccako probintzian ospatzen zen txirrindularitza lasterketa profesional bat zen.
Lehen aldiz 1999an ospatu zen. Lehen ediziotik 2004kora arte lau etapatan ospatzen zen. Azken bi edizioak, 2005ean UCI Zirkuitu Kontinentalak sortu ondoren, etapa bakarrean ospatu ziren, UCI Europe Tourreko zati izan zelarik, 1.1 mailan.
Proba honetan esprinterrak nagusitu ziren, eta bertan, espezialitate honetako hoberenek lortu dute garaipena. Lehen garailea Paolo Bettini italiarra izan zen, eta, proba hau behin baino gehiagotan irabazi duen bakarra Alessandro Petacchi izan da, hiru aldiz irabaziz.

## Palmaresa

| Urtea | Garailea | Bigarrena | Hirugarrena |
| 1999 | Italia Paolo Bettini | Italia Davide Rebellin | Lituania Raimondas Rumsas |
| 2000 | Italia Alessandro Petacchi | Italia Cristian Gasperoni | Italia Alessandro Bertolini |
| 2001 | Belgika Mario Aerts | Polonia Piotr Wadecki | Frantzia Ludovic Turpin |
| 2002 | Italia Fabiano Fontanelli | Suitza Markus Zberg | Frantzia Richard Virenque |
| 2003 | Espainia Óscar Freire | Italia Pietro Caucchioli | Espainia José Iván Gutiérrez |
| 2004 | Italia Alessandro Petacchi | Suitza Thomas Ziegler | Italia Matteo Tosatto |
| 2005 | Italia Mario Cipollini | Italia Paride Grillo | Italia Alessandro Petacchi |
| 2006 | Italia Alessandro Petacchi | Italia Claudio Corioni | Alemania Erik Zabel |

## Kanpo estekak

* (Italieraz)Webgune ofiziala
* Datuak: Q1526860
# Lucciana

Lucciana, (korsikeraz: Lucciana) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 5.052 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q677911
* Multimedia: Lucciana / Q677911
# Luce Irigaray

Luce Irigaray (Bernissart, 1930eko maiatzaren 3a) Belgikan jaiotako frantziar idazlea da. Lovaina-ko Unibersitatean ikasi zuen. Idazle izateaz gain, psikoanalista eta hizkuntzalaria ere bada. Parisen egiten du lan.

## Lana
### Zenbait argitalpen

* Le Langage des déments (Mouton / De Gruyter, 1973).
* Speculum. De l’autre femme (Éditions de Minuit, 1974). Espéculo de la otra mujer (Akal, 2007).
* Ce sexe qui n’en est pas un (Éditions de Minuit, 1977). Ese sexo que no es uno (Akal, 2009).
* Et l’une ne bouge pas sans l’autre (Éditions de Minuit, 1979).
* Amante marine de Friedrich Nietzsche (Éditions de Minuit, 1980).
* Le Corps-à-corps avec la mère (La Pleine lune, 1981). El cuerpo a cuerpo con la madre (Lasal, 1985).
* Passions élémentaires (Éditions de Minuit, 1982).
* L’Oubli de l’air - chez Martin Heidegger (Éditions de Minuit, 1983).
* La Croyance même (Éditions Galilée, 1983).
* Éthique de la différence sexuelle (Éditions de Minuit, 1984). Ética de la diferencia sexual (Ellago, 2010).
* Parler n’est jamais neutre (Éditions de Minuit, 1985).
* Sexes et parentés (Éditions de Minuit, 1987).
* Le Temps de la différence. Pour une révolution pacifique (L.G.F., « Le Livre de poche. Biblio », 1989).
* Sexes et genres à travers les langues (Grasset, 1990).
* Je, tu, nous. Pour une culture de la différence (Grasset, 1990 ; L.G.F., « Le Livre de poche. Biblio » n°4155, 1992). Yo, tú, nosotras (Cátedra, 1992).
* J’aime à toi (Grasset, 1992). Amo a ti: bosquejo de una felicidad en la historia (Icaria, 1994).
* Être deux (Grasset, 1997).
* Entre Orient et Occident (Grasset, 1999).
* Prières quotidiennes / Everyday prayers (Maisonneuve et Larose / University of Nottingham, 2004).

## Bibliografia

* Cavarero Adriana, Restaino Franco. 2002. Le filosofie femministe. Milano, Bruno Mondadori.
* Fornero Giovanni. 2000. Protagonisti e Testi della Filosofia. V. D, tomo 2. Varese, Paravia.
* Irigaray Luce. 1997. Tra Oriente e Occidente. Dalla singolarità alla comunità. Roma, Manifestolibri (pp. 115)

## Bestelakoak

* Feminismo

## Kanpo estekak

* Irigarayri buruzko webgune bat
* Irigarayri buruzko beste webgune bat
* Luce Irigaray - Artículo en la Internet Encyclopedia of Philosophy.
* Datuak: Q28918
# Magliano Alfieri

Magliano Alfieri Italiako udalerri bat da. Cuneoko probintzian kokatuta dago, Piemonte eskualdean. 2.139 biztanle ditu, 9,5 kilometro koadroko azaleran banatuta.

## Mugakideak

Magliano Alfierik honako udalerri hauekin egiten du muga:
Castagnito Castagnole delle Lanze Castellinaldo Govone Neive Priocca

## Kanpo estekak

* Datuak: Q20125
* Multimedia: Magliano Alfieri / Q20125
# Magisano

Magisano Italiako udalerri bat da. Catanzaroko probintzian kokatuta dago, Calabria eskualdean. 1.106 biztanle ditu, 31,94 kilometro koadroko azaleran banatuta.

## Mugakideak

Magisanok honako udalerri hauekin egiten du muga:
Albi Sellia Zagarise Sersale

## Kanpo estekak

* Datuak: Q53644
* Multimedia: Magisano / Q53644
# Magister equitum

Magister equitum "zalditeria buruzagia" edo "zalditeria mariskala" esan nahi duena, antzinako Erromatar Monarkiako kargu politiko bat zen, erregearen agindupean aritzen zena armadako zalditeria txikiaren buruzagi bezala.
Monarkia desagertzean, kargua Erromatar Errepublikara pasa zen, baina monarkiaren garaian existitu zen moduaren era ezberdin batean. Honela, ohiko magistraturen erromatar sistemak, beti erabiltzen zuen kolegialitate printzipioa, honen bidez, diktadore bat izendatzea ezinbesteko bihurtzen zuen larrialdiren bat gertatzen zenean, honek, bere ordezkari bezala, magister equitum bat izendatzen zuelarik. Teorian, azken hau, erromatar armadaren zalditeria zuzentzeaz arduratzen zen, diktadorea, infanteriaren buru zen bitartean.
Kargu honek, diktaduraren zori bera izan zuen, eta K.a. II. mendean erabiltzeari utzi zitzaion.
Behe Inperioan, Magister equitum kargua, gorte inperialaren ohore handi bat bezala berreskuratua izan zen, esperientzia eta ospe handiko militarrei ematen zitzaiena, armada inperialetako eliteko zalditeriaren unitateen agintari izateko.

## Kanpo estekak

* Datuak: Q109960
# Magliano Alpi

Magliano Alpi Italiako udalerri bat da. Cuneoko probintzian kokatuta dago, Piemonte eskualdean. 2.115 biztanle ditu, 33,22 kilometro koadroko azaleran banatuta.

## Mugakideak

Magliano Alpik honako udalerri hauekin egiten du muga:
Bene Vagienna Carrù Frabosa Soprana Frabosa Sottana Rocca de’ Baldi Sant'Albano Stura Mondovì Roccaforte Mondovì Trinità Ormea

## Kanpo estekak

* Datuak: Q20128
* Multimedia: Magliano Alpi / Q20128